b'\n_START_ARTICLE_\nSiloviki\n_START_PARAGRAPH_\nSilovik (russisk: \xd1\x81\xd0\xb8\xd0\xbb\xd0\xbe\xd0\xb2\xd0\xb8\xd0\xba) brukes om h\xc3\xb8yere milit\xc3\xa6re eller polititjenestemenn. I Boris Jeltsins og Vladimir Putins ledertid i Russland er uttrykket siloviki blitt vanlig for personer med bakgrunn i sikkerhetstjeneste og milit\xc3\xa6r som har h\xc3\xb8ye poster innen statsledelsen.\n_START_SECTION_\nRolle\n_START_PARAGRAPH_\nSilovikene st\xc3\xa5r gjerne sterkest i innenriksministeriet og forsvarsministeriet. De utgj\xc3\xb8r ikke i alt og ett noen samkj\xc3\xb8rt gruppe._NEWLINE_Silovikene oppfattes som en politisk kraft som motvekt mot de mest liberale. Silovikene oppdattes ogs\xc3\xa5 som arvtakere av den storrussiske slavofile tradisjon som gjorde seg gjeldende fra og med tsar Aleksander IIs tid p\xc3\xa5 1800-tallet. I tiln\xc3\xa6rmelsen til sine m\xc3\xa5l regnes de som pragmatiske realister. Det er fl\xc3\xb8yer blant silovikerne, og i bevegelsens ytterkanter er det b\xc3\xa5de de ytterst nasjonalistiske og de tsaristiske (som \xc3\xb8nsker gjenopprettelse av monarkiet).\n_START_SECTION_\nOppfatninger\n_START_PARAGRAPH_\nBlant ikke-siloviker i Russland er det sprikende oppfatninger om dem. Det er dem som mener at silovikene truer landets demokratiske utvikling, og/eller at de har for meget makt og stltter en etatistisk ideologi p\xc3\xa5 bekostning av individualrettigheter og -friheter. Andre ikke-siloviker ser dem som en motvekt til oligarkene som ellers ville hatt fritt frem for \xc3\xa5 utplyndre Russland og undergrave regjeringens makt.'